Ernő Rózsa

JUDr. Ernő Rózsa (* 2. január 1930, Galanta† február 2021felvidek.ma) bol slovenský právnik a politik maďarskej národnosti, poslanec SNR a NR SR v rokoch 1990 - 1998.

 Vzdelanie a kariéra 
Absolvoval Právnickú fakultu Univerzity Komenského v Bratislave. Po absolvovaní štúdia pracoval na rôznych pozíciách v štátnej správe v Galante, neskoršie na úrovni okresu, ako aj na úrovni Západoslovenského kraja. Od roku 1969 pôsobil ako vedúci právnik na Okresnom ústave národného zdravia v Galante, ako právny zástupca Reštaurácie a Jedálne, n. p. a v Okresnej správe ciest. Istý čas vyučoval základy práva na Strednej ekonomickej škole v Nových Zámkoch. Od roku 1990 pracoval ako komerčný právnik v Galante.http://www.nrsr.sk/dl/Browser/DsDocumentVariant?documentVariantId=23844&fileName=tlac_0590.pdf&ext=pdf

 Politická kariéra 
V prvých slobodných voľbách v roku 1990 bol zvolený za poslanca Slovenskej národnej rady za stranu Spolužitie, ktorá vo voľbách kandidovala spolu s MKDH (kandidoval v Západoslovenskom volebnom kraji a získal 22 808 preferenčných hlasov).http://www.nrsr.sk/dl/Browser/DsDocumentVariant?documentVariantId=788&fileName=rozne_01.pdf&ext=pdf V parlamente pôsobil vo výbore pre štátnu správu a územnú samosprávu.http://www.nrsr.sk/dl/Browser/Document?documentId=6808

Vo voľbách v roku 1992 bol po druhý raz zvolený za poslanca SNR za Spolužitie, ktoré opäť kandidovalo spolu s MKDH (prvý na kandidátke v Západoslovenskom volebnom kraji, získal 38 797 preferenčných hlasov).http://www.nrsr.sk/dl/Browser/DsDocumentVariant?documentVariantId=3568&fileName=1635_1992.pdf&ext=pdf Na ustanovujúcej schôdzi SNR bol zvolený za predsedu Výboru SNR pre životné prostredie a ochranu prírody a za člena Predsedníctva SNR.http://www.nrsr.sk/dl/Browser/Document?documentId=71563

V predčasných parlamentných voľbách v roku 1994 bol po tretí raz zvolený za poslanca parlamentu za Maďarskú koalíciu (Spolužitie+MKDH+MOS) v Západoslovenskom volebnom kraji (získal 14 017 preferenčných hlasov).http://www.nrsr.sk/dl/Browser/DsDocumentVariant?documentVariantId=19823&fileName=roz_14.pdf&ext=pdf V NR SR bol členom výboru pre životné prostredie a ochranu prírody a od roku 1996 aj členom výboru pre nezlúčiteľnosť funkcií štátnych funkcionárov. V roku 1997 sa uchádzal o post sudcu Ústavného súdu SR. 

Vo voľbách v roku 1998 opäť kandidoval do NR SR, tentoraz za SMK, no za poslanca už nebol zvolený (získal 6 060 preferenčných hlasov, avšak bol na nezvoliteľnom mieste).http://volby.statistics.sk/nrsr/nrsr1998/results/tab5.jsp.htm

Referencie

Kategória:Narodenia 2. januára
Kategória:Narodenia v 1930
Kategória:Úmrtia v 2021
Kategória:Slovenskí politici
Kategória:Politici Spolužitia
Kategória:Slovenské osobnosti maďarského pôvodu
Kategória:Poslanci NR SR (1992 – 1994)
Kategória:Poslanci NR SR (1994 – 1998)
Kategória:Poslanci SNR
Kategória:Slovenskí právnici
Kategória:Osobnosti z Galanty
Kategória:Absolventi Právnickej fakulty Univerzity Komenského v Bratislave